stanford-oval/wikipedia huggingface dataset:
הסכם אוסלו ב'
הקשר היסטורי

הסכם אוסלו ב' נחתם לראשונה בטאבה שבמצרים ב-24 בספטמבר 1995, ולאחר מכן נחתם באופן רשמי ב-28 בספטמבר 1995 על ידי ראש ממשלת ישראל יצחק רבין ויו"ר אש"ף יאסר ערפאת, בנוכחות נשיא ארצות הברית ביל קלינטון ונציגים מרוסיה, מצרים, ירדן, נורווגיה והאיחוד האירופי בוושינגטון. ההסכם התבסס על "הסכם הצהרת העקרונות" (הסכם אוסלו א') שנחתם ב-13 בספטמבר 1993 בוושינגטון, בהשתתפות רבין וערפאת, ונתמך על ידי ארצות הברית ורוסיה. קדמו לו גם הסכם קהיר מ-4 במאי 1994, הסכם העברת סמכויות ואחריות מ-29 באוגוסט 1994, והפרוטוקול להעברה נוספת מ-27 באוגוסט 1995. אוסלו ב' נחשב להסכם ביניים שמטרתו הייתה לשמש בסיס למשא ומתן עתידי להסכם שלום כולל. אף שנחתמו מספר הסכמים נוספים בעקבותיו, לא הושג הסכם סופי. תוכנית "מפת הדרכים" מ-2002 הציעה מסגרת שונה, של נסיגה בהדרגה, שלא התבססה על הסכמי אוסלו.
מטרת ההסכם

המבוא של ההסכם מדבר על דו-קיום בשלום, כבוד הדדי וביטחון, תוך הכרה בזכויות הלגיטימיות והפוליטיות ההדדיות של הצדדים. מטרת המשא ומתן ישראלי-פלסטיני היא, בין היתר, להקים רשות לממשל עצמי זמני פלסטיני לעם הפלסטיני בגדה המערבית ורצועת עזה, לתקופת מעבר שלא תעלה על חמש שנים, במהלכן יתקיים משא ומתן על הסדר קבע, שיוביל ליישום החלטות מועצת הביטחון 242 ו-338.
החותמים

ישראל יצחק רבין, ראש ממשלת ישראל, בשם מדינת ישראל.
הרשות הפלסטינית יאסר ערפאת, יושב ראש הארגון לשחרור פלסטין, בשם הארגון לשחרור פלסטין.
בנוסף חתמו כעדים ביל קלינטון, נשיא ארצות הברית, ווורן כריסטופר, מזכיר המדינה של ארצות הברית, בשם ארצות הברית ונציגים של הפדרציה הרוסית, הרפובליקה הערבית של מצרים, הממלכה ההאשמית של ירדן, ממלכת נורווגיה והאיחוד האירופי.
לאחר החתימה

כחודש וחצי לאחר החתימה נרצח יצחק רבין על ידי יגאל עמיר. בעקבות זאת שמעון פרס החליפו כממלא מקום ראש הממשלה, עד שנבחר ראש האופוזיציה בנימין נתניהו בבחירות לכנסת הארבע עשרה ולראשות הממשלה, שהתנגד להסכם. באותה שנה נערכו בחירות ברשות הפלסטינית, ומפלגת הפת"ח בראשות יושב ראש הארגון לשחרור פלסטין, יאסר ערפאת, זכתה ב-88% מהקולות.
ראו גם

פרוטוקול פריז
הסכמי אוסלו (1993)
פסגת קמפ דייוויד 2000
תהליך השלום הישראלי-פלסטיני
הערות שוליים

| --- | --- |
בקרת זהויות :  GND: 1302895265 
מפת האזורים. קו אדום: היטל של תוואי מכשול הגדה המערבית כפי שאושר ב-20 בפברואר 2005.
כפר אלדד

| --- | --- |

 מדינה / טריטוריה:  ישראל ישראל
 מחוז:  יהודה ושומרון
 מועצה אזורית:  גוש עציון
 תאריך ייסוד:  1994
 גובה:  530 מטרים
 אוכלוסייה:  ‏
  ‑ ביישוב הקהילתי:  300 משפחות (2010)
 קואורדינטות:  31°39′14″N 35°15′03″E﻿ / ﻿31.653888888889°N 35.250833333333°E﻿ / 31.653888888889; 35.250833333333 
  מפת מיקום  מפה מפורטת   (למפת הרי ירושלים מוגדלת) כפר אלדד(למפת הרי ירושלים רגילה) כפר אלדד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אלדד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אלדד  he tabBackground:;tabBorder:#aaa;defaultTab:0;
היישוב כפר אלדד. מאחוריו מבצבצים גגות היישוב מעלה רחבעם, אוקטובר 2006
כפר אלדד הוא התנחלות קהילתית בהרי יהודה השייכת למועצה אזורית גוש עציון. היישוב נמצא דרומית-מזרחית להרודיון וצופה על מדבר יהודה.
היישוב שוכן צפונית-מערבית למאחז מעלה רחבעם וצפונית-מזרחית לנוקדים.
היסטוריה

כפר אלדד הוקם ב-1994 במקום בו הוקם היישוב נוקדים ב-1982. היישוב שכן בקרוואנים, וב-1992 הוקמו מבני הקבע עבור נוקדים מדרום-מזרח ליישוב, והמקום ננטש.
בחלק הישן של היישוב קרוואנים שבעבר היו שייכים לסוכנות היהודית ובהם התגוררו תושבי נוקדים הראשונים. בתחילת העשור השני של המאה ה-21 הוקמה שכונת 'ארץ הצבי' על שם מזכיר היישוב צבי אנוש. בשנת 2021 נבנו עוד כ-80 יחידות דיור בשכונת 'עלי דפנה', על שם דפנה מאיר. נכון לשנת 2023 נבנית שכונת מדורגים בשם 'עלי זית'.
היישוב כלול באופן רשמי בשטח היישוב נוקדים.
תוכנית הבנייה העתידית של הכפר כוללת את חיבורו עם היישוב הסמוך נוקדים תוך בניית יותר מ-2,000 יחידות דיור.
שם היישוב

הגרעין הראשון שיישב את המקום ב-1982 נקרא בתחילה "אל-דוד" על שמם של שניים מתושבי תקוע: אליהו פרסמן, שנפל במלחמת לבנון הראשונה ודוד רוזנפלד, שנרצח בעת שאירח בדואים מהסביבה תוך כדי עבודתו כשומר בהרודיון, אך השם הקבוע של הנקודה היה נוקדים.
עם הקמת היישוב מחדש ב-1994 הוא נקרא כפר אלדד, על שם ישראל אלדד, ממנהיגי לח"י.
אוכלוסייה

אוכלוסיית היישוב מורכבת מילידי הארץ ומעולים, בעיקר מרוסיה, ובהם חילונים ודתיים. ביישוב מתגוררות (נכון לשנת 2023) כ-280 משפחות. את פרנסתם מוצאים מרבית התושבים בירושלים, המרוחקת כשבעה קילומטרים בקו אווירי.
מוסדות ואתרים ביישוב

ביישוב שלושה בתי כנסת, מקווה, ספריה, משחקייה, גני שעשועים, שתי כיתות מעון וארבעה גני ילדים.
בחודש נובמבר מתקיימת פריחה נרחבת של פרח החלמונית בוואדי אבו מוחרייב שבין כפר אלדד למעלה רחבעם. רחובו הראשי של כפר אלדד נקרא רחוב החלמונית והפרח אף מצוי על סמל הכפר.
המגדל הלוהט

| --- | --- |

כרזת הסרט
 מבוסס על:  "המגדל" מאת ר' סטרן ו"גיהנום הזכוכית" מאת ת' סקורטיה ופ' רובינסון
 בימוי:  ג'ון גוילרמין אירווין אלן
 הופק בידי:  אירווין אלן
 תסריט:  סטירלינג סילפנט
 עריכה:  קארל קרס הארולד פ' קרס
 שחקנים ראשיים:  סטיב מקווין פול ניומן ויליאם הולדן פיי דאנאוויי פרד אסטר סוזן בלייקלי ריצ'רד צ'מברלין ג'ניפר ג'ונס או. ג'יי. סימפסון רוברט ווהן רוברט ואגנר
 מוזיקה:  ג'ון ויליאמס
 צילום:  פרד ג'יי קוהנקאמפ
 מדינה:  ארצות הברית
 חברת הפקה:  פוקס המאה ה-20 האחים וורנר
 חברה מפיצה:  פוקס המאה ה-20 (בתוך ארצות הברית) האחים וורנר (מחוץ לארצות הברית)
 שיטת הפצה:  וידאו על פי דרישה 
 הקרנת בכורה:  14 בדצמבר 1974
 משך הקרנה:  165 דקות
 שפת הסרט:  אנגלית
 סוגה:  סרט אסונות, סרט מתח, סרט דרמה, סרט פעולה 
 מקום התרחשות:  סן פרנסיסקו 
 תקציב:  $14,000,000
 הכנסות:  $116,000,000
 הכנסות באתר מוג'ו:   toweringinferno
 פרסים:  פרס אוסקר לצילום הטוב ביותר (פרד קונמקפ, ג'וזף פ. בירוק)  פרס אוסקר לעריכה הטובה ביותר (הארולד פ. קרס, קארל קרס) 
 דף הסרט ב־IMDb
 
המגדל הלוהט (באנגלית: The Towering Inferno) הוא סרט אסונות אמריקאי משנת 1974, בהפקתו של אירווין אלן(אנ'). בסרט משתתף אנסמבל של כוכבי קולנוע, בראשותם של סטיב מקווין ופול ניומן.
הסרט הופק כתוצאה משיתוף פעולה של שני אולפנים גדולים: פוקס המאה ה-20 והאחים וורנר. סרט זה הוא הסרט הראשון המשותף לשני אולפנים אלו.
התסריט לסרט הוא עיבוד קולנועי שנכתב על ידי סטירלינג סילפנט(אנ'), בהשראת שני רומנים: "המגדל" מאת ריצ'רד מרטין סטרן, ו"גיהנום הזכוכית" מאת תומאס נ. סקורטיה ופרנק מ. רובינסון. את הסרט ביים ג'ון גוילרמין (אנ'), כאשר אירווין אלן(אנ') ביים את סצנות הפעולה.
בין השחקנים הנוספים המופיעים בסרט: פרד אסטר, ג'ניפר ג'ונס (שזו הופעתה הקולנועית האחרונה), פיי דאנאוויי, ויליאם הולדן ואו. ג'יי. סימפסון.
צוות השחקנים

| שם השחקן | שם הדמות | תיאור הדמות | גורל הדמות |
| --- | --- | --- | --- |
| סטיב מקווין | מייק או'האלורהאן | מפקד גדוד הכיבוי ה-5 של מכבי האש של סן פרנסיסקו | שרד |
| פול ניומן | דאג רוברטס | ארכיטקט הבניין | שרד |
| ויליאם הולדן | ג'יימס דאנקן | הבעלים של הבניין, הבעלים של "דאנקן יזמות" | שרד |
| פיי דאנאוויי | סוזן פרנקלין | מזכירתו של רוברטס | שרדה |
| פרד אסטר | הארלי קלייבורן | נוכל מקצועי | שרד |
| סוזן בלייקלי | פאטי דאנקן-סימונס | אשתו של רוג'ר סימונס, ביתו של ג'יימס דקנאן | שרדה |
| ריצ'רד צ'מברלין | רוג'ר סימונס | מהנדס החשמל של הבניין | מת - נפל מסירת חילוץ בגובה 135 קומות |
| ג'ניפר ג'ונס | ליסולט מילר | אומנת ילדים | מתה - נפלה ממעלית חיצונית בגובה 110 קומות |
| או. ג'יי. סימפסון | הארי ג'רניגאן | קצין הביטחון הראשי בבניין | שרד |
| רוברט ווהן | גארי פרקר | סנטור אמריקאי | מת - נדחף מסירת חילוץ על ידי רוג'ר סימונס בגובה 135 קומות |
| רוברט ואגנר | דן ביגלו | ראש יחסי הציבור בבניין | מת - נשרף למוות במשרדו בקומה 65 |
| סוזן פלאנרי | לורי | מזכירתו של בן ביגלו | מתה - נפלה מגובה 65 קומות |
| שילה מת'יוז | פולה רמזי | אשת ראש-העיר | שרדה (נראתה לאחרונה מפונה על ידי אמבולנס) |
| נורמן ברטון | וויל גידינגס | מהנדס הבניין | מת - נשרף למוות |
| ג'ק קולינס | רוברט רמזי | ראש עיריית סן פרנסיסקו | מת - נסחף בזרם מים חזק ולא נראה שוב |
| פלטון פרי |  | כבאי | שרד |
| ארני אורסאטי | מארק פאוארס | כבאי | שרד |
| גרגורי סיירה | קרלוס | מוזג | מת - נמחץ למוות על ידי פסל שנפל |
| מייק לוקינלאנד | פיליפ אולברייט | ילד, דייר בבניין, אחיה של אנג'לה | שרד |
| קרלינה גאוור | אנג'לה אולברייט | ילדה, דיירת בבניין, אחותו של פיליפ | שרדה |
| קרול מק'אבוי | גב' אולברייט | אלמנה חירשת, דיירת בבניין, אימם של פיליפ ואנג'לה | שרדה |
| דון גורדון | "קאפי" | קפטן כיבוי אש | שרד |
| דבני קולמן |  | סגן מפקד מכבי האש של סן פרנסיסקו | שרד |
| סקוט ניומן, בנו של פול ניומן |  | כבאי | שרד |
מועמדויות וזכיות בפרסים

הסרט היה מועמד לשמונה פרסי אוסקר וזכה בשמונה: פרס האוסקר לצילום הטוב ביותר, לעריכה הטובה ביותר ולשיר הטוב ביותר- על השיר "We May Never Love Like This Again".
בנוסף, הסרט זכה בפרס גלובוס הזהב- לשחקן המשנה הטוב ביותר בסרט ועל השחקנית החדשה הטובה ביותר.
הסרט זכה גם בשני פרסי האקדמיה הבריטית לקולנוע: לשחקן הטוב ביותר בתפקיד משני ולמוזיקה המקורית הטובה ביותר.
הידרוכלורותיאזיד

| --- | --- |

 
 שם IUPAC
 6-chloro-1,1-dioxo-3,4-dihydro-2H-1,2,4-benzothiadiazine-7-sulfonamide
 שמות מסחריים בישראל
 Disothiazide כמו כן התרופה קיימת כרכיב בתכשירים: Atacand Plus, Co-Diovan, Kaluril, Losartan Plus, Losardex Plus, Ocsaar Plus, Vector Plus
 נתונים כימיים
 כתיב כימי:  C7H8ClN3O4S2
 מסה מולרית:  296.964 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  עד 70%. מזון מפחית את הספיגה ב-10%.
 מטבוליזם:  לא עוברת מטאבוליזם
 זמן מחצית חיים:  6-15 שעות
 הפרשה:  כלייתית (ללא שינוי)
 בטיחות
 מעמד חוקי:  תרופה המחייבת מרשם
 מזהים
 קוד ATC:  C03AA03 
 מספר CAS:  58-93-5
 PubChem:  3639
 ChemSpider:  3513
 
הידרוכלורותיאזיד (בקיצור HCTZ) היא תרופה ממשפחת התיאזידים, שנמצאת מעל ל-50 שנים בטיפול ביתר לחץ דם ובבצקות.
התרופה משמשת בישראל לטיפול בלחץ דם ראשוני, לעיתים כתרופת הבחירה קו ראשון, ולעיתים בשילוב עם תרופות אחרות. קיימים גם בשוק תכשירים שמכילים את התרופה בנוסף לעוד תרופה המשמשת לטיפול ביתר לחץ דם, כגון תרופות ממשפחת מעכבי ACE או ARB. התכשירים המשולבים נוצרו עקב מחקרים קליניים שנעשו בתחום והראו כי תוספת HCTZ תרמה לירידה בלחץ דם בצורה טובה יותר בהשוואה לטיפול במעכב ACE או ARB לבד.
לעיתים, ניתן להשתמש בה גם בטיפול בבצקות, אבל הפעילות הזאת מוגבלת, משום שיחסית למשתנים אחרים כגון משתני לולאה ומתולזון, הפעילות המשתנת של HCTZ היא חלשה יותר.
שימושים נוספים לתרופה כוללים: אבנים בכליות ובדרכי השתן על רקע סידן או חומצה אורית (כאשר רוצים למנוע את התפתחותם). שימוש זה איננו מהווה התוויה רשומה לתכשיר והיעילות לא נבדקה במחקרים מבוקרים.
מנגנון הפעולה

הנפרון הוא היחידה הפועלת של הכליה. הנפרון מחולק למספר חלקים שעליהם עובדות תרופות שונות. הידרוכלורותיאזיד פועלת על האבובית המפותלת המרוחקת ופועלת על משאבת נתרן-כלוריד. התרופה עוזרת לסילוק מים ונתרן מהדם אל השתן.
כתרופה ללחץ דם יש להידרוכלורותיאזיד שני מנגנוני פעילות אפשריים:
פעילות משתנת - מאפשרת להפטר מעודף נוזלים, מפחיתה את עומס הנוזלים על הלב ובכך את מורידה את תפוקת הלב ומורידה לחץ דם.
פעילות על התנגודת ההיקפית - ידוע כי לתרופות ממשפחת התיאזידים פעילות על כלי הדם, הגורמת להפחתת התנגודת ההיקפית ובכך להורדת לחץ הדם.
התוויות רשומות

בישראל התרופה רשומה למצבים הבאים:
יתר לחץ דם
בצקת
תרופות המכילות הידרוכלורותיאזיד

בישראל אושרו מספר תכשירים המכילים הידרוכלורותיאזיד, ביניהם: דיזותיאזיד, אוקסאאר פלוס, אטקנד פלוס, וקטור פלוס, טריטייס קומפ, לוסרדקס פלוס, לוטן פלוס, לוסרטאן פלוס, לוסרטן פלוס, סילאזפריל פלוס, סילריל פלוס, קו-דיובאן, קוטיאסר, קלוריל, קאנדסרטן פלוס, קנדור פלוס, רמיפריל פלוס.
אזהרות והתוויות נגד

מתן התרופה אסור (התווית נגד מוחלטת) במקרים הבאים:
גאוט (שגדון)
הנקה
היפוקלמיה (רמת אשלגן נמוכה בדם)
היפונתרמיה (רמת נתרן נמוכה בדם)
היפרקלצמיה (רמת סידן גבוהה בדם)
אי ספיקת כליות מתקדמת
היפוולמיה (ירידה בנפח הדם בגוף)
יש להיזהר בשימוש בתרופה במצבים הבאים:
מתן עם תרופות בעלות אינטראקציה (ראה תחת אינטראקציות בין תרופתיות)
תת-לחץ דם
סוכרת - בעיקר אם היא בלתי מאוזנת ונלקחים מינונים גבוהים של הידרוכלורותיאזיד
זאבת
מחלת כליות כרונית
מחלה כבדית
תופעות לוואי

לכל תרופה יש תופעות לוואי, חלק מהן מופיעות די מהר ואחרות מתפתחות לאורך זמן. להידרוכלורותיאזיד יש מספר תופעות לוואי שדווחו בספרות הרפואית ובעלון לצרכן. כמו לכל התרופות נגד לחץ דם גבוה, תופעות לוואי הקשורות בלחץ דם נמוך אינן נדירות. יש להפסיק את השימוש ולפנות לרופא אם מופיעות תופעות הלוואי הבאות: תגובה אלרגית בעור שתסמיניה יכולים להיות גרד, אדמומיות בעור, פריחה אלרגית הנגרמת כתוצאה מחשיפה לאור, ארגמנת וחרלת, גירוי או פריחה בעור. גוון צהוב בעור או בעיניים, חבורות, אדמנת רב צורתית (אריתמה מולטיפורם) כולל תסמונת סטיבן-ג’ונסון (פריחה מפושטת עם שלפוחיות וקילוף של העור בעיקר סביב הפה, האף, העיניים ואברי המין), קילוף העור על פני שטחים נרחבים (אקספוליאטיב דרמטיטיס) כולל טוקסיק אפידרמל נקרוליזיס, סימנים למצב לא מאוזן של נוזלים ואלקטרוליטים (מלחים - בעיקר ירידה ברמות נתרן (היפונתרמיה), אשלגן (היפוקלמיה), מגנזיום (היפומגנזמיה) וכלוריד (היפוכלורמיה) ועלייה ברמות הסידן בדם (היפרקלצמיה); במינונים גבוהים ייתכנו איבוד נוזלים ונתרן אשר בדרך כלל מתבטאים ביובש בפה, צמא, תחושת חולשה וסחרחורת, התכווצויות או כאבי שרירים, כאב ראש, עצבנות, דפיקות לב חזקות (פלפיטציות), תת-לחץ דם תנוחתי. ישנוניות, נמנום, חוסר שקט, פרכוסי שרירים, עוויתות, טאכיקרדיה (קצב לב מוגבר), תת-לחץ דם, איבוד שיווי משקל (ונפילה) כתוצאה מנפילת לחץ-דם, נמלול, מיעוט שתן. הפרעות במערכת העיכול כגון בחילה והקאה, שלשול, כאבים והתכווצויות בבטן, כאב בטן חריג עם בחילה והקאה, רגישות בתפקודי מעי, אנורקסיה (חסר תיאבון), דלקת בלבלב, דלקת בבלוטות הרוק. בעיות ראייה כגון ראייה מטושטשת, ראיית צבעים (ראייה בגוון צהוב), קוצר ראייה חריף זמני, גלאוקומה חריפה מזווית צרה (הסימפטומים כוללים ירידה חריפה בחדות הראייה או בכאב עיניים). שינויים בבדיקות דם (כגון: אנמיה אפלסטית - הנובעת מהפרעה בהיווצרות תאי הדם במח העצם), מיעוט תאי דם לבנים, ירידה בטסיות דם (לעיתים מלווה בארגמנת), יתר גלוקוז בדם, יתר חומצה אורית בדם), יתר גלוקוז בשתן, דלקת נמקית של כלי-הדם, מצוקה נשימתית הכוללת דלקת ריאות ובצקת ריאות, הפרעות במערכת העצבים המרכזית, דלקת חריפה בכיס המרה, החמרה בקוצר-ראייה או אי-ספיקת כליות חמורה.
מרבית תופעות הלוואי המטאבוליות והאלקטרוליטריות דווחו כשהשתמשו במינונים גבוהים של התרופה (מעל 50 מ"ג ליום). כיום, נהוג להשתמש במינונים נמוכים יותר (12.5-25 מ"ג ליום), מה שמקטין את האפשרות להתפתחות תופעות לוואי.
מבין תופעות הלוואי אפשר למנות גם: עלייה ברמות חומצה אורית (היפראוריצמיה) בדם עד למצב של התפתחות גאוט. כמו כן, החמרה של סוכרת והיפרגליקמיה דווחו כשהתרופה ניתנה במינונים גבוהים. עלייה ברמות כולסטרול LDL גם דווחה בתרופות אלו.
תופעות לוואי נוספות אשר בדרך כלל מורגשות בתחילת הטיפול ולאחר מכן נעלמות הן: חולשה, עייפות, כאבי ראש וירידה בלחץ הדם.
התרופה הזאת עלולה גם לגרום לרגישות לאור, ולכן מומלץ להשתמש בקרם להגנת השמש כשמשתמשים בהידרוכלורותיאזיד. בשנת 2019 נוספה בישראל אזהרה על סיכון מוגבר לסרטן עור קשקשי (Squamous cell skin cancer) או בזאלי (קרצינומה של תאי בסיס) אצל מי שנטל תרופה המכילה הידרוכלורותיאזיד, זאת בעקבות מחקר אפידמיולוגי.
אינטראקציות בין תרופתיות

לתרופות יש אינטראקציות עם תרופות אחרות.
בין האינטראקציות החשובות, ניתן למנות את:
תרופות שגורמות להיפונתרמיה - תרופות רבות יכולות לגרום להיפונתרמיה ומתן שלהם יחד עם הידרוכלורותיאזיד עלול להחמיר את מצב ההיפונתרמיה. בין התרופות שגורמות להיפונתרמיה ניתן למנות את נוגדי הדיכאון הטריציקליים, תרופות נוגדות דיכאון ממשפחת SSRI, תרופות אנטיאפילפטיות כגון קארבאמאזפין, משתני לולאה, מירטאזאפין ותרופות נוספות כגון אומפרזול.
תרופות שגורמות להיפוקלמיה - משתני לולאה, סטרואידים, משלשלים מגרים (כגון ביסקודיל/ לקסעדין)
תרופות שמושפעות מרמות של אשלגן בדם, כגון תרופות ממשפחת הדיגיטליס (דיגוקסין, דיגיטוקסין), תרופות לטיפול בהפרעות קצב, תרופות נוגדות פסיכוזה שיכולות להאריך את מקטע QT ותרופות נוגדות דיכאון שידוע כי הן גורמות להפרעות קצב (כגון ציטלופראם) - יש לנטר את רמות האשלגן בדם ולבצע מעקב אחרי ECG. בתרופות כגון דיגוקסין יש גם לנטר את רמות דיגוקסין בדם.
ליתיום - מומלץ להימנע מהשילוב, שכן מתן ליתיום יחד עם הידרוכלורותיאזיד עלול להעלות את רמות ליתיום בדם ולגרום להשפעות טוקסיות של ליתיום.
תוספי סידן - מתן שלהם יחד עם הידרוכלורותיאזיד עלול להעלות את רמות הסידן בדם. ניתן להשתמש תוך כדי ניטור הרמות של הסידן בדם.
תרופות ללחץ דם - אף על פי שמקובל לשלב תרופות ללחץ דם יחד עם הידרוכלורותיאזיד, יש לעקוב אחרי לחץ דם ודופק על מנת למנוע מצבים של תת-לחץ דם. שילוב עם חוסמי ביתא מוכר כמחמיר סיכון לסוכרת.
תרופות נוגדות דלקת שאינן סטרואידים - תרופות אלו עלולות לגרום לעלייה בלחץ הדם, פעילות שנוגדת את הפעילות של הידרוכלורותיאזיד. כמו כן, ידועה השפעה לרעה על התפקוד הכלייתי אם התרופות הללו נלקחות יחד לאורך זמן.
פרמטרים למעקב

בזמן הטיפול בתרופה יש לעקוב אחרי תפקודי הכליה (מעקב רמות קריאטינין ואוריאה בדם), מעקב אלקטרוליטים (אשלגן, נתרן, סידן), מעקב אחרי רמות חומצה אורית, מעקב לחץ דם.
הערות שוליים

↑  Barret WE et al. The Pharmacology of Hydrocholorothiazide, ane new orally effective, sulfonamide diuretic. Toxicology and Applied Pharmacology, 1: 333-349, 1959
↑  Manolis AJ et al. Effects of losartan and candesartan monotherapy and losartan/hydrochlorothiazide combination therapy in patients with mild to moderate hypertension. Losartan Trial Investigators. Clin Ther. 2000 Oct;22(10):1186-203
↑  דקסל בע"מ, עלון לצרכן, דיזותיאזיד 25, באתר משרד הבריאות, מאגר התרופות, ‏07/2014
↑  Weidmann P et al. Effect of diuretics on the plasma lipid profile. Eur Heart J. 1992
↑  ד"ר איתי גל, משרד הבריאות מזהיר: סכנת סרטן עור מתרופות ליתר לחץ דם, באתר ynet, 1 באפריל 2019
↑  Sidsel Arnspang Pedersen, David Gaist, Sigrun Alba Johannesdottir Schmidt, Lisbet Rosenkrantz Hölmich, Hydrochlorothiazide use and risk of nonmelanoma skin cancer: A nationwide case-control study from Denmark, Journal of the American Academy of Dermatology 78, 04 2018, עמ' 673–681.e9 doi: 10.1016/j.jaad.2017.11.042
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דת'סטרוק

| --- | --- |

דת'סטרוק, כפי שהופיע על עטיפת החוברת Deathstroke Vol.3 #3 מפברואר 2015, אמנות מאת טוני ס. דניאל וטומאו מוריי.
 סוג:  נבל-על
 הוצאה לאור:  DC קומיקס
 הופעה ראשונה:  New Teen Titans #2 (דצמבר 1980)
 יוצרים:  מארב וולפמן ג'ורג' פרז
 גילום הדמות:  מייקל הוגאן ("סמולוויל"), מנו בנט ("החץ"), אסאי מוראלס ("טיטאנים") ג'ו מנגנלו ("ליגת הצדק")
 דיבוב:  ויל ארנט ("כוח הטיטאנים! חיים בסרט")
 מידע
 שם אמיתי:  סלייד ג'וזף וילסון
 כינויים:  המחסל
 סטטוס:  פעיל
 מקצוע:  חייל, נינג'ה בדיוני, אמן לחימה, מתנקש, שכיר חרב, צייד ראשים, סייף
 כוחות:  ריפוי עצמי, יכולות פיזיות ומנטליות משופרות. מיומן באמנויות לחימה, טקטיקן אמן ואסטרטג.
 חבר לשעבר בקבוצה:  החברה הסודית של נבלי-העל, הטיטאנים: נבלים להשכרה, טרטרוס, ליגת אי-צדק, צוות 7, יחידת המתאבדים
 אזרחות:  ארצות הברית 
 דמויות קשורות
 משפחה:  נתניאל וילסון (אב) וייד לפארג' (אח למחצה, מת) אדלין קיין (אשה לשעבר, מתה) גראנט וילסון (בן, מת) ג'וזף וילסון (בן) רוז וילסון (בת)
 אויבים:  הטיטאנים הצעירים, ביסט בוי, החץ הירוק, Rose Wilson, דיק גרייסון, רוי הארפר 
 
דת'סטרוק (באנגלית: Deathstroke, בתרגום לעברית: מכת מוות) הוא דמות בדיונית של נבל-על ולעיתים אנטי גיבור המופיעה בחוברות הקומיקס הטיטאנים הצעירים ביקום DC קומיקס. הדמות הופיעה לראשונה בחוברת New Teen Titans #2 מדצמבר 1980, והיא נוצרה על ידי הכותב מארב וולפמן והמאייר ג'ורג' פרז.
דת'סטרוק הוא האלטר אגו של סלייד ג'וזף וילסון, רוצח שכיר שהוצג לראשונה כאשר השלים את החוזה שנלקח בידי בנו, גראנט (ראבאג'ר), אך עד מהרה הפך לאנטגוניסט של קבוצת הטיטאנים הצעירים. בנערותו, וילסון שיקר בנוגע לגילו והתגייס לצבא ארצות הברית. לאחר שירות בקוריאה, הוא הוצב בוושינגטון וקודם לדרגת מייג'ור. הוא פגש בקפטן אדלין קיין, שראתה את הפוטנציאל הרב הטמון בו ואימנה אותו ברזי אמנויות הלחימה ובלוחמת גרילה. בהמשך, הוא נבחר להשתתף בניסוי שהגביר את יכולותיו הפיזיות מתוך מאמץ ליצור חיילי-על עבור צבא ארצות הברית. מעט לאחר הניסוי, וילסון החל בעבודות התנקשות כאשר פעל נגד ההוראות שניתנו לו והציל חבר ליחידה, שנשלח למשימת התאבדות בידי מפקדו.
דמותו של דת'סטרוק צברה פופולריות במשך השנים, והוא אף עזר לקבוצת הטיטאנים הצעירים מספר פעמים בניטרולם של איומים שונים. בשנת 1991, דמותו של דת'סטרוק קיבלה סדרת סולו משלה, "דת'סטרוק המחסל", שנמשכה כ-60 חוברות.
דמותו של דת'סטרוק מדורגת במקום ה-32 ברשימת מאה נבלי-העל הגדולים של כל הזמנים, לפי אתר IGN, ובמקום ה-84 ברשימת מאה הנבלים הגדולים בכל הזמנים לפי מגזין Wizard.
אזכור במדיות אחרות > סמולוויל

מייקל הוגאן מגלם את סלייד וילסון בסדרת הטלוויזיה "סמולוויל". וילסון הוא גנרל שרודף את קלארק קנט וחבריו. וילסון ניצל ממוות ומספר שהוא מעבר ל"מכת המוות" (death's stroke, דת'ס סטרוק) של מלאך המוות.
אזכור במדיות אחרות > יקום החץ

מספר דמויות עטו את זהותו של דת'סטרוק בסדרות הלייב אקשן של זיכיון "יקום החץ". הדמות הופיעה לראשונה בפלאשבקים לזמן העבר בעונותיה הראשונה והשנייה של הסדרה "החץ", המבוססת על דמותו של אוליבר קווין/החץ הירוק.
הראשון שבהם, בילי וינטרגרין (ג'פרי סי. רובינסון), היה חברו של סלייד וילסון ועבד לצידו ביחידת עילית של שירות הביון החשאי האוסטרלי. השניים נשלחו לחלץ את איש הצבא הסיני יאו פיי מהאי ליאן יו, וכאשר הותקפו בידי קבוצת שכירי-החרב של אדוארד פיירס, החליט בילי לבגוד בסלייד והצטרף לקבוצתו של פיירס. הוא נהרג מאוחר יותר בידי סלייד, ותלבושתו נלקחה ממנו.
השחקן מנו בנט מגלם את דמותו של סלייד וילסון. אחרי בגידתו של וינטרגרין חבר סלייד לפלייבוי המיליונר אוליבר קווין, שניצל מטביעה ומצא את עצמו על ליאן יו. סלייד אימן את אוליבר בלוחמה, תחילה בקבוצת שכירי-החרב של פיירס, ובהמשך בקבוצה המחפשת אחר נוסחת חייל-העל "מיראקורו" המעניקה למשתמש בה יכולות פיזיות מוגברות - במחיר שפיותו. סלייד נאלץ לקחת את הסם על מנת להינצל מפציעה קשה, ומפתח שנאה כלפי אוליבר בעקבות מותה של אהובתו, שאדו, בתו של יאו פיי שהוחזקה כשבויה על ידי פיירס. סלייד נהרג לכאורה בקרב בינו לבין אוליבר, אך חוזר בזמן ההווה של העונה השנייה כשכיר-החרב "דת'סטרוק" במטרה להרוס את חייו של אוליבר. הוא מובס, אחרי שהרג את אמו של אוליבר והוביל מתקפה של חיי על סטארלינג סיטי, ונכלא על ליאן יו. סלייד מופיע מאוחר יותר בהופעות אורח בעונותיה השלישית, הרביעית, החמישית, השישית והשמינית של "החץ".
בניו של סלייד מופיעים גם הם בסדרות "יקום החץ", וממשיכים את דרכו. גראנט וילסון (ג'יימי אנדרו קאטלר) הופיע לראשונה בסדרה "אגדות המחר", בפרק המתרחש בסטאר סיטי של שנת 2046. בגרסה זו של העתיד מוביל גראנט את כנופיית דת'סטרוק, המטילה אימה ושולטת בסטאר סיטי עד לתבוסתה בידי קונור הוק ואוליבר קווין המבוגר. ג'ו וילסון (ליאם הול) הופיע לראשונה בעונתה השישית של "החץ" כבנו האובד של סלייד, העוטה על עצמו את תלבושתו של אביו במהלך אירוע הקרוסאובר "עולמות אחרים".
ג'ון דיגל הבן, המגולם בידי השחקן צ'ארלי ברנט, מופיע בתפקיד חוזר בעונתה השביעית והשמינית של "החץ" כבנם הביולוגי העתידי של ג'ון דיגל וליילה מייקלס. בעתיד אפשרי שהתבטל בעקבות שכתוב "יקום החץ" באירועי "המשבר בעולמות האינסופיים", ג'ון הוא זה שמוביל את כנופיית דת'סטרוק בסטאר סיטי של שנת 2040.
אזכור במדיות אחרות > טיטאנים

את דמותו של סלייד וילסון/דת'סטרוק בסדרת הטלוויזיה "טיטאנים" מגלם השחקן אסאי מוראלס. בגרסה זו היה דת'סטרוק חבר בארגון הצבאי H.I.V.E, בשירותו עבר סדרת ניסויים שהעצימו את יכולותיו הפיזיות. אחרי עזיבתו את H.I.V.E החל סלייד לעבוד כשכיר-החרב העצמאי "דת'סטרוק". בנו, ג'ו, נעשה חבר בקבוצת הטיטאנים ונחשף לטבעו האמיתי של אביו. הוא מקריב את חייו כדי להציל את אלה של דיק גרייסון, וסלייד נשבע לנקום בטיטאנים כנקמה על הרס משפחתו.
אזכור במדיות אחרות > ליגת הצדק

את דמותו בסרט הלייב אקשן "ליגת הצדק", כחלק מהיקום הקולנועי של DC, מגלם השחקן ג'ו מנגנלו. הוא מופיע בסצנה שאחרי הכתוביות, ומגויס בידי לקס לות'ר לקבוצת ליגת אי-צדק שנועדה לתת קונטרה לתחייתו של סופרמן והיווצרותה של ליגת הצדק. הדמות עתידה להופיע בגרסת הבמאי של זאק סניידר ל"ליגת הצדק".
ראו גם

דדשוט
דדפול - דמות בדיונית של חברת מארוול קומיקס המתחרה
הערות שוליים

↑  Top 100 Comic Book Villains: #32 - Deathstroke
↑  Wizard's Top 100 Greatest Villains of All Time
| --- | --- |
בקרת זהויות :  LCCN: no2018010396  VIAF: 6151776811618012630   WorldCat (עם VIAF): 6151776811618012630
מלחמה (ספר)

| --- | --- |

 מידע כללי
 מאת:  בוב וודוורד 
 שפת המקור:  אנגלית 
 
מלחמה הוא ספר מאת בוב וודוורד העוסק בשתי מלחמות ובמאבק פוליטי אחד שהתרחשו בין השנים 2021 ל-2024: מלחמת אוקראינה–רוסיה, מלחמת חרבות ברזל והמאבק לקראת הבחירות לנשיאות ארצות הברית 2024.
וודוורד מנצל את קשריו הפוליטיים ואת ניסיונו כדי להגיש נקודת מבט כפולה, הן מצדו של הנשיא ביידן ואנשיו והן מצד הנשיא טראמפ בתקופה שבין כהונותיו, אף שהוא מציין ששניהם סירבו להתראיין לצורך הספר. הספר מונה 384 עמודים ב-77 פרקים והוא יצא לאור בעברית בתחילת 2025 בהוצאת ידיעות ספרים.
היבט מקדים חשוב הוא העובדה שוודוורד כתב בעבר שלושה ספרים על כהונתו הראשונה של טראמפ, ובהם ביקורת חריפה על הנשיא. גם בספר הנוכחי נקודת המבט הבסיסית היא גישתו הדמוקרטית והאנושית של ממשל ביידן מול הטירוף והבלבול שמאפיינים את טראמפ. למשל, וודוורד מצטט את יושב ראש המטות המשולבים הגנרל מארק מילי שאמר לו כי טראמפ מסוכן לארצות הברית והוא "פאשיסט". עם זאת, הוא לא מונע ביקורת מביידן במקום שהיא רלוונטית, כמו בהתנהלות בזמן הנסיגה מאפגניסטן או בסימני הבלבול שהפגין מתחילת מסע הבחירות המחודש ביוני 2023 ועד לפרישתו לאחר שנה.